**Didžiąja ar mažąja raide rašyti žodį „adventas“?**

   „[Bendrinės lietuvių kalbos žodyne](https://ekalba.lt/bendrines-lietuviu-kalbos-zodynas/adventas?paieska=adventas&i=a5960dd6-8d5a-42ef-85e8-8d30f9620629)“ rašoma: „**adventas** keturių savaičių laikotarpis prieš Kalėdas“. Kadangi tai ne šventės, o laikotarpio pavadinimas, žodis **adventas** rašomas mažąja raide.

   Plg. kitus išskirtinės reikšmės neturinčius religinius pavadinimus: *gavėnia*, *šabas*, *ramadanas*; *dangus*, *rojus*, *skaistykla*; *krikščionybė, judaizmas*, *budizmas*, *islamas* ir pan.

   Dar žr. įrašą „[adventas, kirčiavimas](https://www.vlkk.lt/konsultacijos/8555-adventas-kirciavimas)“.

Valstybinės lietuvių kalbos komisijos informacija <https://www.vlkk.lt/konsultacijos/65-adventas-didzioji-raide>

**Kaip kirčiuojamas žodis „adventas“?**

   Žodis **adveñtas** yra 2 kirčiuotės (žr. „[Bendrinės lietuvių kalbos žodyną](https://ekalba.lt/paieska/detalioji/?paieska=adventas&isteklius=0a6409e6-701f-18ab-8170-20040fd70008&p=1&d=50&i=a5960dd6-8d5a-42ef-85e8-8d30f9620629)“; D. Mikulėnienės, A. Pakerio, B. Stundžios „Bendrinės lietuvių kalbos kirčiavimo žinyną“, Vilnius, 2007):

V. adveñtas
K. adveñto
N. adveñtui
G. adveñtą
Įn. adventù
Vt. adventè

Valstybinės lietuvių kalbos komisijos informacija <https://www.vlkk.lt/konsultacijos/8555-adventas-kirciavimas>